**Brett Elliot Crozier** (født 24. februar 1970 i Santa Rosa i California i USA) er en amerikansk sjøkaptein i United States Navy. Han var frem til tidlig i april 2020 skipssjef på hangarskipet USS «Theodore Roosevelt».

Liv og virke
------------

### Bakgrunn

Etter sin *High School*-eksamen gikk Crozier frem til 1992 på United States Naval Academy og avsluttet sin utdannelse i 1994 som marineflyver.

### Militær

Han tjenestegjorde som Seahawk-pilot på fregatten USS Crommelin og på jageren USS «Fletcher» i Stillehavet, og så under Operation Southern Watch i Persiabukten. Etter pilotutdannelse for F/A-18 Hornet tjenestegjorde han i 2003 under Operation Iraqi Freedom på hangarskipet USS «Nimitz».

I 2007 studerte han ved Naval War College og tok der en mastergrad i *National Security and Strategic Studies*. Etter tjeneste som sjef for jagerflyskvadron 94 (VFA-94) og for Naval Striking and Support Forces NATO tok han i 2014 *Naval Nuclear Power Training Program* og tjenestegjorde deretter til juli 2016 som nestkommanderende på hangarskipet USS «Ronald Reagan». I juni 2017 overtok han kommandoen på USS «Blue Ridge», og innehadde den til november 2018.

I november 2019 ble han skipssjef på hangarskipet USS «Theodore Roosevelt».

**Covid-19:** Han ble kjent i den bredere almenhet da det ble kjent at han i mars 2020, under koronapandemien, i et fire siders memorandum til Admiralitetet, til sin direkte overordnede og til ni andre offiserer, hadde gått inn for straks å få evakuere sitt skip, som da lå utenfor Guam, ettersom rundt 100 av de rundt 4000 besetningsmedlemmene var blitt syke med covid-19 og at det var frykt for en rask smittespredning ombord og for dødsofre. Da brevet ble offentlig kjent da avisen *San Francisco Chronicle* publiserte det, ble Crozier strekt kritisert av USAs regjering for ha gått utenfor tjenestevei, og den 2. april 2020 ble han fratatt sin kommando av USAs marineminister Thomas B. Modly. Omstendighetene rundt avskjedigelsen utløste kraftig offentlig kritikk mot Modly, som så fratrådte sin egen post den 7. april 2020. Etter sin avløsning ble Crozier fastslått smittet av sykdommen på en koronavirustest.

Den 17. april hadde 94% av mannskapene på «Theodore Roosevelt» blitt testet for covid-19, og 660 av dem testet positivt, noe som innebar en infeksjonsrate på over 14%. Av de positivt testede var ca 60% asymptomatiske, noe som tydet på et nøyt nivå av «stealth transmission » (umerkelig overføring) av viruset.

I slutten av april oppfordret noen ledere innen U.S. Navy at Crozier måtte gjeninnsettes og sendes tilbake som kaptein på «Theodore Roosevelt».

Referanser
----------

1. ↑   www.public.navy.mil, arkiv-URL web.archive.org[Hentet fra Wikidata]
2. ↑  .
3. ↑  .
4. ↑  USS Blue Ridge Arkivert 12. april 2020 hos Wayback Machine. Navy.mil, lest 10. april 2020
5. 1 2  Lamothe, Dan; Boburg, Shawn (17. april 2020). «How an outbreak on the USS Theodore Roosevelt became a defining moment for the U.S. military». *The Washington Post*. Arkivert fra originalen 17. april 2020. Besøkt 18. april 2020.
6. ↑  *Navy fires aircraft carrier captain who raised alarm about virus outbreak*, på politico.com, 2. april 2020. Lest 6. april 2020.
7. ↑  *Defense Department Briefing*, auf C-SPAN, av 2. april 2020. Lest 6. april 2020.
8. ↑  *Marine-Staatssekretär Modly reicht Rücktritt ein*, spiegel.de, 7. april 2020. Lest 7. april 2020.
9. ↑  Fired Navy captain from Santa Rosa has tested positive for coronavirus, The Press Democrat, 4. april 2020
10. ↑  Sam LaGrone, Navy, CDC to Study COVID-19 Outbreak on Carrier Theodore Roosevelt, *USNI News* (17. april 2020).
11. ↑  Phil Stewart & IdreeAli, Coronavirus clue? Most cases aboard U.S. aircraft carrier are symptom-free, Reuters (16. april 2020).
12. ↑  «Navy delays possible reinstatement of captain who raised coronavirus concerns, wants deeper probe». NBC. 29. april 2020. Besøkt 1. mai 2020.

Eksterne lenker
---------------

* NDR Podcast Arkivert 4. juli 2020 hos Wayback Machine. om avsettelsen og dens politiske konsekvenser (Minutt 1:06 til 9:52)